स्वच्छ शक्ति सप्ताह: रंगोली व निबंध से गंदगी नहीं फैलाने का दिया संदेश
जिले में 1 से 8 मार्च तक स्वच्छ शक्ति सप्ताह का आयोजन किया जा रहा है। जिसका शुभारंभ जिला पंचायत अध्यक्ष माया बेलचंदन ने किया। मुख्य कार्यपालन अधिकारी जिला पंचायत आरके. खुंटे, जिला पंचायत के उपाध्यक्ष थानूराम साहू, संतोष साहू, प्रेम सागर चतुर्वेदी व जनपद पंचायत अध्यक्ष दुर्ग पाटन व अन्य कर्मचारियों ने स्वच्छता का संकल्प लिया।
इस अवसर पर माया बेलचंदन ने गंदगी को दूर कर परिवेश को स्वच्छ बनाए रखने अपील की। मुख्य कार्यपालन अधिकारी ने बताया कि 3 मार्च को स्कूलों में स्वच्छता के विषय पर भाषण, चित्र लेखन, वाद-विवाद, रंगोली प्रतियोगिता का आयोजन किया गया।
वहीं स्वच्छ भारत मिशन (ग्रामीण) के तहत तैयार वीडियो फिल्म का प्रदर्शन ग्राम पंचायत स्तर पर किया गया। इस दौरान ग्राम पंचायतों में उत्कृष्ट योगदान देने वाले महिलाओं के ऊपर तैयार फिल्म की स्क्रिनिंग होगी। 5 मार्च को ग्राम पंचायतों में महिला निगरानी समिति, महिला समूह, आंगनबाड़ी कार्यकर्ता के साथ मिलकर रैली का आयोजन होगा। ओडीएफ घोषित ग्राम पंचायतों के भवनों में स्वच्छता पर फोटो प्रदर्शनी, व फिल्म प्रदर्शनी का आयोजन किया जाएगा। 7 मार्च को ओडीएफ हुए ग्रामों के खुले में शौच से मुक्त हुए स्थानों पर पीपल एवं तुलसी का पौधा रोपण किया जाएगा।
आज चौपाल का आयोजन
4 मार्च को गांव में मितानिन, आंगनबाड़ी कार्यकर्ता एवं एएनएम के माध्यम से महिला, किशोरियों को व्यक्तिगत स्वच्छता पर जानकारी एवं परामर्श दिया जाएगा। जिला, विकासखंड व ग्राम पंचायतों में चौपाल का आयोजन कर जानकारी दी जाएगी।
hin_Deva hin_Deva hin_Deva hin_Deva awa_Deva hin_Deva